section_heading: Životopis
paragraph_text: Reno je posudio glas u francuskoj sinkronizaciji Kralja lavova. Nastupio je u mnogim američkim filmovima, kao što su Francuski poljubac (1995.) s Meg Ryan i Kevinom Klineom, Nemoguća misija (1996.) s Tomom Cruiseom, Ronin (1998.) s Robertom De Nirom i Godzilla (1998.). Reno je odbio ulogu agenta Smitha u The Matrixu, koju je kasnije prihvatio Hugo Weaving.<ref>Actors who turned down big movie roles Glumio je u francuskoj hit-komediji Posjetitelji (Les Visiteurs, 1993.), Grimizne rijeke (Les Rivières Pourpres, 2000.) i Jet Lag (Décalage horaire, 2002.). Nastupio je sa Steveom Martinom u filmovima Pink Panther (2006.) i Pink Panther 2 (2009.). Glumio je policijskog inspektora Bezu Fachea u hitu Da Vincijev kod. 2010. godine glumio je u akcijskome kriminalističkom filmu 22 metka (L' immortel).